Кочкор-Ата полиметалл кени

Кочкор-Ата полиметалл кени Жалал-Абад облусунун Ала-Бука районунда, Чаткал кырка тоосунун түштүк капталында, Касан суусунун сол куймасы – Кочкор-Ата суусунун ортоңку агымында жайгашкан. 1956-ж. табылган. Кен аймагын Таш-Көмүр мезгилинде жиреп чыккан гранит жана гранит-диорит тоотектери түзөт. Аларды түндүк-чыгышка созулган тектоникалык жарака зонасы кесип өтөт. Бул зонада тоотектер талкаланып, серициттешип, хлориттешип өзгөрүүлөргө дуушарланган. Руда тулкулары майда тарамча, уя, линза сымал тектоникалык жараканы бойлой жайгашкан. Калыңдыгы 1–2 смден 0,5 мге чейин. Руда курамы боюнча галенит-сфалериттүү, пирит-арсенопириттүү жана гематит-магнититтүү болуп бөлүнөт.

 Колдонулган адабияттар 
 Кыргызстандын кен байлыгы: Энциклопедиялык окуу куралы/Мамлекеттик тил жана энциклопедия борбору. Бишкек – 2004, ISBN 9967-14-009-7
Категория: Кыргызстандын кен байлыктары